Δημήτρης Λάιος

Ο Δημήτριος Λάιος (1925 - 19 Ιουνίου 1981) ήταν Έλληνας πολιτικός, δήμαρχος Γρεβενών από το 1964 ως το 1967.Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 217. 

 Σταδιοδρομία 
Γεννήθηκε το 1925 και σπούδασε με υποτροφία στη Νομική Σχολή Αθηνών. Με το πέρας των σπουδών του, δραστηριοποιήθηκε επαγγελματικά στο εμπόριο. Η αγάπη του για την πολιτική και την Δημοκρατία, αλλά κυρίως το έντονο ενδιαφέρον του για τον τόπο καταγωγής του, τα Γρεβενά, ήταν οι παράγοντες που τον ώθησαν να ασχοληθεί ενεργά με τα κοινά και ειδικά με την τοπική αυτοδιοίκηση. 

Κέρδισε τις δημοτικές εκλογές του 1964 και ανέλαβε δήμαρχος Γρεβενών, υπηρετώντας ως το 1967, οπότε αντικαταστάθηκε από τη χούντα.εφ. Μακεδονία, 7 Ιουλίου 1964, σελ. 8  Συνελήφθη τον Απρίλιο του 1967 και φυλακίστηκε για αντίσταση που προέβαλε ενάντια στην δικτατορία.  Ήταν υποψήφιος βουλευτής με το ΠΑΣΟΚ στα Γρεβενά το 1974 και έλαβε 1.838 ψήφους, χωρίς να εκλεγεί.ΕΚΛΟΓΕΣ 1974 - ΟΙ 1.438 ΠΟΛΙΤΕΥΤΕΣ, 1 Μαΐου 2012, ανακτήθηκε στις 23 Απριλίου 2020. 
Πέθανε σε ηλικία 55 ετών στη Θεσσαλονίκη στις 19 Ιουνίου του 1981.Μακεδονία, Κοινωνικά, 20 Ιουνίου 1981, σελ. 3.

 Παραπομπές 

Κατηγορία:Δήμαρχοι Γρεβενών